Ware Christene: Trou, Skei en Hertrou (3)
Trou, Skei en Hertrou (3)
(ROL AF VIR SKRIFTE, ONDER)
(Mat 19:12) Want daar is persone wat onbekwaam is om te trou..........
- (1) Die woord SKEI (in geval van waar 'n skeibrief gegee word) beteken slegs dat 'n man en vrou wat getroud is, hulle heeltemal van mekaar onttrek (dit beteken NIE dat die verbond tussen hulle verbreek is, of dat hulle weer mag trou nie! - die verbond is slegs verbreek wanneer een van hulle sterwe).
(Mat 5:32) Maar Ek sê vir julle dat elkeen wat van sy vrou skei, behalwe omrede van hoerery, maak dat sy egbreuk pleeg, en elkeen wat die geskeie vrou trou, pleeg egbreuk. -Egbreuk kan slegs gebeur waar daar nog 'n "eg" is! As die persoon wat dan nou die geskeide trou, egbreuk pleeg, dan beteken dit dat die geskeide eintlik nog "in eg" is. Dit is duidelik dat die skeibrief nie die eg verbreek nie, want wat God saamgevoeg het, kan geen mens skei nie!!! (Matt. 19:4-6) .
Die Here neem ede baie ernstig op. Vir 'n paartjie om te besluit dat hulle nie meer hulle lewens met mekaar wil deel nie, is verkeerd, maar in sekere gevalle word dit toegelaat. In so 'n geval, waar iemand toegelaat word om te skei, word daar nie van daardie persoon verwag om met sy/haar maat te verenig nie (maar dit beteken nie dat hulle weer mag trou met iemand anders nie, want die huweliksverbond is eers verbreek met een van hulle se afsterwe).
In ander gevalle, waar die persoon nie toegelaat was om te skei nie, en hy besef dat hy 'n fout gemaak het en vergifnis vra (en ja, dan vergewe word), word daar natuurlik van daardie persoon verwag om weer met sy maat te verenig; - omdat hy vergewe is, beteken steeds nie dat die verbond tussen hulle verbreek is nie! Baie Christene dink dat omdat hulle vergewe is, hulle nou kan doen wat hulle wil, en gaan dan verder en sondig nog verder deur met iemand anders te trou of weier om hulle te verenig met hulle maats. As jy jouself dan nou onderwerp het aan die Here, en vergifnis ontvang het, dan moet jy tog nou verder gehoorsaam wees aan Hom! Kyk die vb. van die vrou wat op 'n daad van egbreuk betrap is - die Here Jesus het haar vergewe, maar gee haar dan uitdruklik opdrag om te gaan en NIE MEER TE SONDIG NIE (Joh 8:10,11). Waar iemand egter nie meer met sy/haar maat kan verenig nie, moet hy/sy alleen bly (mag nie met iemand anders trou nie, tensy die ander een afsterwe).
- (2) Dit is nie geoorloof vir 'n paartjie om lang tye van mekaar af weg te wees nie (behalwe nou natuurlik om spes. redes, soos om tyd af te staan vir gebed en vas)(1 Kor. 7:3-5). Die rede hiervoor is sodat hulle nie versoek word nie. As 'n paartjie dan besluit om so uitmekaar te wees vir 'n tyd lank watookal goeie rede, moet hulle altwee seker maak dat hulle hul gedagtes beheer en nie val vir versoeking nie. In die geval van 'n skeibrief, gaan dit egter verder en hulle besluit dat hulle nie meer hulle lewens met mekaar wil deel nie - daarom is dit verkeer om te "skei".
- (3) DIE KERK HET DIE MAG OM TE OORDEEL WANNEER DIT IEMAND GEOORLOOF IS OM "TE SKEI", MAAR NOOIT MAG DIT IN STRYD WEES MET DIE HERE SE OPDRAGTE NIE. Getroudes kan nie net eevoudig besluit dat hulle nie meer aan mekaar wil behoort nie... dit werk nie so nie. Die Here neem ede baie ernstig op! Die kerk het wel die mag om te oordeel in spes. situasies, en het mag verkry om te oordeel wanneer dit vir 2 gelowiges geoorloof is om te skei, soos in gevalle waar die Here nie 'n opdrag daaroor gegee het nie - net soos Moses 'n skeibrief toegelaat het weens die verhardheid van hulle harte (Matt. 19:8); Paulus het bv. toegelaat dat die ongelowige van die gelowige mag skei...in so 'n geval moet die gelowige die ongelowige toelaat om te gaan. Jesus het ook vir Sy kerk hierdie mag gegee om te kan bind en ontbind, en vergewe of nie vergewe, maar nooit mag dit in stryd wees met Sy opdragte nie! http://warechristene.blogspot.co.nz/2014/03/wat-julle-op-die-aarde-bind-sal-in-die.html Die kerk kan bv. 'n paartjie toelaat om te skei a.g.v. familie geweld, of waar kinders gemolesteer word ens., maar bv. nie vir iemand toelaat om te trou met 'n geskeide nie, want dit is dan in stryd met Jesus se opdrag. Die enigste geval wat Jesus self genoem het waarom 'n man en vrou mag skei, is a.g.v. "hoerery". (DIT BETEKEN EGTER NIE DAT GOD GESKEI HET WAT HY SAAMGEVOEG HET NIE, MAAR SLEGS DAT HY IN SO 'N GEVAL HULLE TOELAAT OM NIE MEER BYMEKAAR TE BLY NIE - vir die doel van naasteliefde!).
Hoekom iemand somtyds toegelaat word om te skei, gaan oor "barmhartigheid" - Hos 6:6 - "Want Ek het ‘n behae in liefde (barmhartigheid) en nie in offerande nie, en in kennis van God meer as in brandoffers- http://warechristene.blogspot.co.nz/2014/01/ek-wil-barmhartigheid-he-en-nie.html. Die persoon wat toegelaat word om te skei, is in ondraaglike omstandighede, en in so 'n geval het die Here meer behae in die liefde (barmhartigheid) as in die offerande - (Mat 9:13 - "Maar gaan leer wat dit beteken: Ek wil barmhartigheid hê en nie offerande nie....."). IN DAARDIE SIN IS DIE BLOTE ONDERHOUDING VAN DIE WET SELF, NIE BELANGRIKER AS BARMHARTIGHEID NIE! - inteendeel, barmhartigheid vervul daardie wet!!!
Die "oordeel" wat die kerk hier kry, mag egter nie in stryd wees met die Here se reels nie!!! Sommige kerke gee uitsonderings in gevalle waar iemand skei, bv. a.g.v. hoerery, dat die persoon weer mag trou, maar alhoewel die persoon toegelaat word om te skei, word huweliksmaats (wat geskei het), in ander skrifte uitdruklik beveel om nie weer te trou nie! (Luk. 16:18)(1 Kor. 7:10,11). Die skrif in Matt. 19:9, waarvandaan sekere kerke hierdie afleiding maak, moet ook vgl. word met Matt. 5:32 e.a.; die deel in die skrif wat se "behalwe oor hoerery" word gebruik in konteks met "skei", net met "weer trou" nie!). vgl. dit ook met Luk. 16:17 en 18. GEEN SKEIBRIEF KAN DIE "EED", DIE HUWELIKSVERBOND, VERBREEK NIE (so, alhoewel die Here in daardie geval die sonde van om te skei a.g.v. hoerery vergewe, beteken dit nie dat die verbond tussen hulle verbreek is nie - hulle behoort steeds aan mekaar so lank as wat hulle lewe, tensy die een sterf). In so 'n geval is die skeibrief slegs 'n toestemming vir sommige paartjies om nie meer bymekaar te bly nie -a.g.v. hardheid van die harte, of hoerery ens.-, maar in die Here se oe is hulle eintlik nog verbind aan mekaar, want wat God saamgevoeg het, mag geen mens skei nie.
Vir hierdie sake is wysheid van bo nodig. Die Christelike kerk moet onderdanig wees aan die Here, en kan nie besluit dat hulle Sy opdragte net eevoudig ignoreer in die proses nie! Enige besluit wat Christene neem, moet gaan oor die Here se wil, nie wat ons wil nie. Sommige kerke maak hulle eie reels, ten spyte van wat die Here se reels is - ons mag dit nie doen nie.
Dit was ook verkeerd van Herodes om met sy broer se vrou getroud te wees (al was sy geskei van haar man - want eintlik was sy dan nog verbind aan haar eerste man!) Vgl. dit ook met Deut. 24:1-5 - as 'n man van sy vrou skei, en sy weer trou, maak dit haar onrein - hoekom?, want 'n Skeibrief verbreek nie die huweliksband tussen 'n man en vrou nie - want, "wat God dan saamgevoeg het, mag geen mens skei nie" -Mark. 10:9. Daarom mag iemand ook nie 'n geskeide man of vrou trou nie! -Matt. 9:9; 5:32. Hoekom nie? Want die persoon wat 'n geskeide trou, PLEEG EGBREUK - hy kan slegs egbreuk pleeg as die persoon nog in eg is! So dit is duidelik dat die skeibrief nie die verbond tot niet maak nie. Kyk ook na die vb. in 1 Kor. 5: (1 Kor. 5:1,2 - "‘n Mens hoor waarlik van hoerery onder julle, en hoerery van so ‘n aard as wat selfs onder die heidene nie bekend is nie: dat iemand die vrou van sy vader het. En tog is julle opgeblase in plaas dat julle liewer getreur het, sodat hy wat hierdie daad gedoen het, kan verwyder word onder julle uit")....
(Heb 13:4) Laat die huwelik in alle opsigte eerbaar wees en die bed onbesmet; want God sal hoereerders en egbrekers oordeel - LET WEL DAT HIERDIE GESKRYF WAS AAN CHRISTENE! - ja, Christene wat hoereer en egbreuk pleeg sal geoordeel word! (tensy hulle die sonde bely en vergifnis kry, maar let op die woorde - "gaan en sondig nie meer nie").
Die temas van "hoereer" en "egbreuk" kom veral ter sprake wanneer ons oor bg. onderwerpe praat. Die skrif maak dit duidelik dat "GEEN HOEREERDER, EN GEEN EGBREKER" SAL INGAAN IN DIE KONINKRYK VAN GOD NIE. Die probleeem is dat baie wat egbrekers is, hulleself nie sien as egbrekers nie - die rede hiervoor is dat die waarheid oor hoerery en egbreuk al baie probeer verander is. Net so is vele Christen jongmense vandag besig om te hoereer sonder om hulle te steur daaraan dat dit nie die wil van die Here is nie. Hierdie tipe van sondes was ernstig in die O.T., en het bloedskuld veroorsaak (en l.w. dat bloedskuld ook die "verbreking" van die land veroorsaak!). Ons moenie dit ligtelik opneem nie, en moet vir geen oomblik dink dat daar vergifnis sal wees vir die wat in hierdie sondes stap en daarin sterf nie. Die soort sondes het te doen met sonde teen die eie liggaam, asook sonde teen naaste. Gelowiges wat hulleself besig hou met "sonde tot die dood", het nie 'n hoop op die opstanding tot lewe nie! (TENSY HULLE HUL BEKEER DAARVAN!). http://warechristene.blogspot.co.nz/2014/02/wat-is-die-sonde-tot-die-dood.html
- "om te hoereer" is sonde;
- "om egbreuk te pleeg", is sonde.
Natuurlik is daar vergifnis vir die wat hulle sonde bely!
In Joh 8:3-11 En die skrifgeleerdes en die Fariseërs het ‘n vrou wat in egbreuk betrap was, na Hom gebring:
IN GEVAL WAAR SO IEMAND SE SONDE VERGEWE IS (NADAT HY HOM BEKEER HET VAN DAARDIE SONDE) EN HY die SONDE afle, KAN HY NATUURLIK NIE AS 'N HOEREERDER OF EGBREKER BEKENDSTAAN NIE - DIE WOORDE "HOEREERDER" EN "EGBREKER", VERWYS NA IEMAND WAT "DAARIN STAP" (en DIE WAT HULLE NIE BEKEER DAARVAN NIE). Sommige bekeer hulle wel daarvan, maar val weer terug in die sonde - in so 'n geval het die persoon weer die sonde begin dien, en moet hom bekeer daarvan. (1 Kor. 6:10) Moenie dwaal nie! Geen hoereerders of afgodedienaars of egbrekers of wellustelinge of sodomiete of diewe of gierigaards of dronkaards of kwaadsprekers of rowers sal die koninkryk van God beërwe nie. (1 Kor. 6:11) En dit was sommige van julle; maar julle het jul laat afwas, maar julle is geheilig, maar julle is geregverdig in die Naam van die Here Jesus en deur die Gees van onse God. Ons is afgewas, en geheilig, en geregverdig, maar iemand kan nou nie nadat hy afgewas is, en geheilig en geregverdig is, weer voortstap in daardie sonde nie - maar as hy sondig, dan het hy 'n Voorspraak - dit vereis bekering van daardie sonde (berou en belydenis) -WANT geloof sonder werke is dood! As iemand wat reeds tot bekering gekom het, weer die sonde begin dien, maak hy homself skuldig aan die bloed van Christus. Dit is baie gevaarlik as Christene begin dink dat hulle soos die wereld kan lewe en dat hulle dan nie hulle saligheid kan verloor nie. Jesus het dit duidelik gemaak dat dit slegs die is "wat oorwin" wat opgewek sal word tot lewe. Sy dissipels is die wat GEHOORSAAM IS aan Hom.
Hy het die sleutels van die doderyk en sal besluit wie opgewek word tot (ewige) lewe wanneer Hy terugkom. As iemand dan nie gehoorsaam is aan Hom nie, hoe wil hy van Hom verwag om hom op te wek tot lewe eendag? (1 Kor. 6:10 - "Moenie dwaal nie! Geen hoereerders of afgodedienaars of egbrekers of wellustelinge of sodomiete of diewe of gierigaards of dronkaards of kwaadsprekers of rowers sal die koninkryk van God beërwe nie"). Ons kan nie ons vryheid gebruik om te sondig nie!
Om die waarheid te verdraai, en nie die Here se opdragte in aanmerking te neem nie, het tot gevolg dat ons "verkeerd dink", en dan sondes regverdig. Hierdie is egter selfs meer gevaarlik as wat ons dink! "Egbreuk" gaan bv. nie net oor wanneer iemand eenmalig skei en veroorsaak dat sy/haar maat egbreuk pleeg nie, maar 'n man kan met 'n geskeide vrou trou en eintlik hoereer solank hy met daardie vrou getroud is - en so egbreuk pleeg hulle met mekaar getroud is!
(Soos in die geval van Herodus wat met sy broer se vrou getroud was: Herodus het in sonde gestap terwyl hy met haar getroud was; daarom het Johannes vir hom gese dat dit hom nie geoorloof is om haar te he nie - alhoewel hy "getroud" was met haar (volgens wereldse standaarde), was hy nie met haar getroud in die Here se oe nie, maar sy steeds verbind aan haar eerste man (al was sy ook geskei van haar eerste man!); dus, as Herodus in daardie verhouding gebly het, dan het hy as hoereerder en egbreker gesterf. Mag ons nou weer aanhaal: "geen hoereerder of egbreker sal in die koninkryk van God ingaan nie...". Toe Jesus die opdrag gegee het, "Gaan en verkondig die evangelie......en doop hulle.........................", was dit nie die enigste dele van die opdrag nie, maar Hy het ook gese: "EN BEVEEL HULLE OM ALLES TE ONDERHOU WAT EK JULLE BEVEEL HET". Baie wil dit nie hoor nie, maar geloof sonder werke is regtig dood! http://warechristene.blogspot.co.nz/2013/03/leer-hulle-om-alles-te-onderhou-wat-ek.html
Ons moet ons bekeer van die manier "hoe ons sien"!
Geplaas deur Hestie Myburgh om 19:30
Etikette: egbreuk, hoerery, skei, skeibrief